ଭୁବନେଶ୍ୱର, ଅଗଷ୍ଟ ୨୭ (ଲୋକାଲ ୱାୟାର) : ଟ୍ରାକ ଆଣ୍ଡ ଫିଲ୍ମ ପାରାଲିମ୍ପିକ ଆଥଲେଟ ଜୟନ୍ତୀ ବେହେରା ସମ୍ମାନଜନକ ବିଜୁ ପଟ୍ଟନାୟକ କ୍ରୀଡା ପୁରସ୍କାର ପାଇବେ ବୋଲି କ୍ରୀଡା ଓ ଯୁବସେବା ସଚିବ ବିଶାଲ ଦେବ ସୂଚନା ଦେଇଛନ୍ତି ।
୨୦୧୯ ବର୍ଷରେ ଶ୍ରେଷ୍ଠ ପ୍ରଦର୍ଶନ ଲାଗି ତାଙ୍କୁ ପୁରସ୍କୃତ କରାଯିବ । ଚଳିତ ମାସ ୨୯ ତାରିଖରେ ଜାତୀୟ କ୍ରୀଡା ଦିବସ ଅବସରରେ ଜୟନ୍ତୀ ପୁରସ୍କୃତ ହେବେ ।
ପୁରୀ ଜିଲ୍ଲା ସାକ୍ଷୀଗୋପାଳ ଅଧିନସ୍ଥ ମାଣିତିଳସାହି ଗ୍ରାମରେ ଜନ୍ମିତ ଜୟନ୍ତୀ ୨୦୧୯ରେ ଦୁବାଇଠାରେ ଅନୁଷ୍ଠିତ ୱାର୍ଲ୍ଡ ପାରା ଅଥଲେଟିକ ଚାମ୍ପିଅନସିପରେ ଭାଗ ନେଇଥିଲେ ।
୨୦୧୮ରେ ପଞ୍ଚକୁଲାଠାରେ ଆୟୋଜିତ ନ୍ୟାସନାଲ ପାରା ଆଥଲେଟିକ ଚାମ୍ପିଅନସିପର ୧୦୦, ୨୦୦ ଏବଂ ୪୦୦ ମିଟରରେ ସେ ସ୍ୱର୍ଣ୍ଣ ପଦକ ହାସଲ କରିଥିଲେ ।
ବିଜୁ ପଟ୍ଟନାୟକ କ୍ରୀଡା ପୁରସ୍କାର ଲାଗି ମନୋନୀତ ହୋଇଥିବାରୁ ନିଜକୁ ଭାଗ୍ୟବାନ ମନେ କରୁଛି ବୋଲି ଜୟନ୍ତି ନିଜ ପ୍ରତିକ୍ରିୟାରେ କହିଛନ୍ତି ।
